31987R4155
L 392/29
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) 4155/87 НА КОМИСИЯТА
от 22 декември 1987 година
за изменение на някои регламенти относно прилагането на общата организация на пазара на яйца като следствие от въвеждането на Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и относно Общата митническа тарифа (1), изменен с Регламент (ЕИО) № 3985/87 (2), и по-специално член 15, параграф 1, алинея втора от него,
като има предвид, че в съответствие с член 15, параграф 1, алинея втора от Регламент (ЕИО) № 2658/87, трябва да бъдат осъществени от Комисията технически адаптации на актовете на Общността, които се отнасят до тарифната или статистическата номенклатура;
като има предвид, че Регламент (ЕИО) № 2771/75 на Съвета от 29 октомври 1975 г. относно общата организация на пазара на яйца (3) беше изменен с Регламент (ЕИО) № 4000/87 на Комисията (4), който адаптира описанията на стоките и тарифните позиции, които се срещат в тях, в съответствие с комбинираната номенклатура;
като има предвид, че множество други регламенти в сектора яйца трябва да бъдат адаптирани технически, за да се вземе предвид използването на новата комбинирана номенклатура, основана на Хармонизираната система за описание и кодиране на стоките, която е предназначена да замести Конвенцията от 15 декември 1950 г. относно Номенклатурата за класификация на стоките в митническите тарифи;
като има предвид, че поради броя и съдържанието на текстовете, изискващи такива адаптации, всички регламенти, които трябва да бъдат адаптирани, следва да бъдат групирани в рамките на един единствен регламент за изменение;
като има предвид, че по времето на тази адаптация на Регламент 164/67/ЕИО на Комисията (5), определени фактори при изчисляването на шлюзовите цени, които все още се срещат в счетоводни единици в горепосочения регламент, следва да бъдат изразявани в екю, като се използва коефициентът 1,208953, посочен в член 13 от Регламент (ЕИО) № 1676/85 на Съвета (6), последно изменен с Регламент (ЕИО) № 1636/87 (7),
ПРИЕ НАСТОЯЩИЯ РЕГЛАМЕНТ,
Член 1
Член 1 от Регламент № 54/65/ЕИО на Комисията (8) от 7 април 1965 г. относно нефиксирането на допълнителна сума за яйцата от Полша се заменя със следното:
„Член 1
В съответствие с член 8, параграф 2 от Регламент (ЕИО) № 2771/75, таксите върху вноса на птичи яйца с черупки (подпозиция 0407 00 от комбинираната номенклатура), произхождащи от и пристигащи от Полша, не се увеличават с допълнителни суми.“
Член 2
Член 1 от Регламент № 183/66/ЕИО на Комисията от 18 ноември 1966 г. относно нефиксирането на допълнителна сума за яйцата от Южна Африка (9) се заменя със следното:
„Член 1
В съответствие с член 8, параграф 2 от Регламент (ЕИО) № 2771/75, таксите, фиксирани в съответствие с член 3 от същия регламент, не се увеличават с никаква допълнителна сума по отношение на вноса на птичи яйца с черупки (подпозиция 0407 00 от комбинираната номенклатура), произхождащи от и пристигащи от Южна Африка.“
Член 3
Приложението към Регламент № 164/67/ЕИО на Комисията от 26 юни 1967 г. относно фиксирането на факторите за изчисляване на таксите и шлюзовите цени за производните продукти от яйца, последно изменен с Регламент (ЕИО) № 1775/74 (10), се заменя с приложение I към настоящия регламент.
Член 4
Член 1 от Регламент № 765/67/ЕИО на Комисията от 26 октомври 1967 г. относно нефиксирането на допълнителна сума за яйцата от Австралия (11) се заменя със следното:
„Член 1
Таксите, фиксирани в съответствие с член 3 от Регламент (ЕИО) № 2771/75, не се увеличават с никаква допълнителна сума по отношение на вноса на птичи яйца с черупки, пресни, консервирани или варени, с изключение на яйцата за люпене, попадащи в подпозиция 0407 00 от комбинираната номенклатура, произхождащи от и пристигащи от Австралия.“
Член 5
Регламент (ЕИО) № 990/69 на Комисията от 28 май 1969 г. относно нефиксирането на допълнителна сума за яйчните продукти от Австрия (12) се изменя, както следва:
1.
Член 1 се заменя със следното:
„Член 1
Таксите, фиксирани в съответствие с член 3 от Регламент (ЕИО) № 2771/75 по отношение на вноса на продукти, попадащи в следните подпозиции от комбинираната номенклатура, произхождащи от и пристигащи от Австрия, не се увеличават с никаква допълнителна сума:
Код по КН
Описание на стоките
ex 0408
Птичи яйца без черупки и яйчни жълтъци, пресни, сушени, варени във вода или на пара, представени в различни форми, замразени или консервирани по друг начин, дори с прибавка на захар или други подсладители:
- яйчни жълтъци:
0408 11
- - сушени:
0408 11 10
- - - годни за човешка консумация
0408 19
- - други:
- - - годни за човешка консумация
0408 19 11
- - - - течни
0408 19 19
- - - - замразени
- други:
0408 91
- - сушени:
0408 91 10
- - - годни за човешка консумация
0408 99
- - други:
0408 99 10
- - - годни за човешка консумация“
2.
Член 2 се заменя със следното:
„Член 2
Таксите върху вноса, фиксирани в съответствие с член 2 от Регламент (ЕИО) № 2783/75 по отношение на продукти, попадащи в следните подпозиции от комбинираната номенклатура, произхождащи от и пристигащи от Австрия, не се увеличават с никаква допълнителна сума:
Код по КН
Описание на стоките
ex 3502
Албумини, албуминати и други производни на албумините:
ex 3502 10
- яйчен албумин:
- - различен от негоден или направен негоден за човешка консумация:
3502 10 91
- - - изсушен (например на листове, люспи, кристали, прах и т.н.)
3502 10 99
- - - други
ex 3502 90
- други:
- - албумини, различни от яйчния албумин:
- - - различен от негоден, или направен негоден за човешка консумация:
- - - - млечен албумин (лакталбумин):
3502 90 51
- - - - - изсушен (например на листове, люспи, кристали, прах и т.н.)
3502 90 59
- - - - - други“
Член 6
Член 1 от Регламент (ЕИО) № 59/70 на Комисията от 14 януари 1970 г. относно нефиксирането на допълнителни суми за яйцата с черупки, внасяни от Румъния (13) се заменя със следното:
„Член 1
Таксите, фиксирани в съответствие с член 3 от Регламент (ЕИО) № 2771/75, не се увеличават с никаква допълнителна сума по отношение вноса на птичи яйца с черупки, пресни или консервирани, с изключение на яйцата за люпене, попадащи в подпозиция 0407 00 30 от комбинираната номенклатура, произхождащи от и пристигащи от Румъния.“
Член 7
Приложения I и II към Регламент (ЕИО) № 2773/75 на Съвета от 29 октомври 1975 г., за определяне на правилата за изчисляване на таксата и шлюзовата цена за яйца (14), последно изменен с Регламент (ЕИО) № 3232/86 (15), се заменят съответно с приложения II и III към настоящия регламент.
Член 8
Настоящият регламент влиза в сила на 1 януари 1988 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 декември 1987 година.